এলাকার তৃণমূল কাউন্সিলর খোকন মণ্ডল বলেন , &lsquo;পুকুর ভরাটের বিষয়টি আমিও পুরসভাকে জানিয়েছি৷ &rsquo; স্থানীয় বিধায়ক প্রবীর ঘোষালের মন্তব্য , &lsquo;মুখ্যমন্ত্রী আগেই বলেছেন , জলাশয় ভরাট করা যাবে না৷ তাই পরিবেশের ভারসাম্য রক্ষায় আমরা আমাদের বিধানসভা এলাকায় কোথাও কোনও জলাশয় ভরাট করতে দেব না৷ প্রশাসনকে বলা হয়েছে , অভিযোগ এলে সেটা খতিয়ে দেখে ব্যবস্থা নিতে হবে৷ একই সঙ্গে কোনও রং না দেখে দোষীদের বিরুদ্ধে শাস্তিমূলক ব্যবস্থা নিতে হবে৷ মনে রাখতে হবে , কেউ আইনের ঊর্ধ্বে নয়৷ &rsquo; উত্তরপাড়া পুরসভার চেয়ারম্যান দিলীপ যাদব বলেন , &lsquo;গোটা শহরে হোর্ডিং দিয়ে জলাভূমি ভরাট রোখা ও পরিবেশ রক্ষার প্রচার চলছে৷ ২১ নম্বর ওয়ার্ডের জলাশয় ভরাটের খবর পাওয়ার পরই আমরা উত্তরপাড়া থানায় অভিযোগ দায়ের করেছি৷ দোষীদের চিহ্নিত করে ব্যবস্থা নিতে বলেছি পুলিশকে৷ &rsquo; উত্তরপাড়া থানার পুলিশ জানিয়েছে , জলা ভরাট নিয়ে অভিযোগ জমা পড়েছে৷ তদন্তও চলছে এ নিয়ে৷